kardosdrur/scandi-wiki huggingface dataset:
Thales Leites

Thales Leites Lourenço (født 6. september 1981 i Rio de Janeiro i Brasilien) er en brasiliansk MMA-udøver, der konkurrerer i organisationen Ultimate Fighting Championship (UFC).

MMMA

Tidligere karriere 

Leites begyndte at træne Brasiliansk Jiu-jitsu i 1999 og fik efter bare 4 år sort bælte under Welton Ribeiro. I 2001 vandt han det Brasilianske mesterskab og kom på en tredje plads i VM, 2002 vandt han Copa do Mundo.

Han fik sin professionelle MMA-debut i november 2003, hvor kampen sluttede med en submission-sejr for Leites som endte med at vinde sine første 9 MMA-kampe.

Ultimate Fighting Championship 
Thales Leites fik sin debut i UFC på The Ultimate Fighter 4 Finale den 11. november 2006 da han tabte til danske Martin Kampmann. Tanken var dog at han skulle have debuteret et par måneder tidligere mod Nate Marquardt men problemer med Leites visum gjorde at matchen blev aflyst. Nederlaget mod Kampmann blev Leites første som professionel fighter.

Leites vandt efter dette sejre i træk i i UFC, heriblandt en kontroversiel dommer afgørelse mod Nathan Marquardt på point efter at Marquardt havde fået fratrukket 2 point på grund af regelbrud i den anden og tredje omgang.

Leites fik en titelkamp i UFC:s mellemvægtsdivision mod den regerende mester Anderson Silva på UFC 97 den 18. april 2009. Kampen gik alle omgangene og Silva blev tildelt sejeren med dommerstemmerne 49-46, 48-47 och 50-46. Efter at Leites tabte sin næste kamp valgt UFC ikke at for længe kontrakt med ham.

Han vendte dog tilbage i UFC-organisationen med en sejr over Tom Watson på UFC 163 den 3. august, 2013.

Han kæmpede hovedkamp mod Michael Bisping på UFC Fight Night: Bisping vs. Leites i Glasgow i Skotland den 18. juli, 2015. Leites tabte en tæt kamp via split decision.

Han tabte til svenske Jack Hermansson på knockout (slag) på UFC 224 den 12. maj 2018 Rio de Janeiro i Brasilien.

Privatliv 
Leites og hans kæreste fik en datter ved navn Valentina i juli, 2009.

Referencer

Eksterne henvisninger 

MMA-udøvere fra Brasilien
Kampsportsudøvere
Jorge Rivera

Jorge Luis Rivera (født 28. februar 1972 i Puerto Rico) er en amerikansk tidligee MMA-udøver, der blandt andet konkurrerede i organisationen Ultimate Fighting Championship (UFC). Han kæmpede også i The Ultimate Fighter 4, efter at have kæmpet Cage Warriors og Cage Rage i England.

Han er i Danmark mest kendt for at have kæmpet mod Martin Kampmann som han tabte til på submission (guillotine choke) den 7. juni 2008 på UFC 85.

Den 27. februar, 2011 på UFC 127 tabte Rivera til Michael Bisping via TKO efter 1 minut og 54 sekunder in 2. omgang.

Privatliv 
Rivera har 5 børn, en søn og 3 døtre. Den 5. august, 2008, døde hans ældste datter . 17-årige Janessa Marie døde uventet fra en reaktion mod p-piller.

Referencer

Eksterne henvisninger 
 Jorge Rivera – UFC.com

MMA-udøvere fra USA
Kampsportsudøvere
Jacob Volkmann

Jacob Joseph Volkmann (født 5. september 1980 i Fergus Falls, Minnesota i USA) er en amerikansk tidligere MMA-udøver, som har konkurreret i organisationenerne Ultimate Fighting Championship (UFC), Bellator MMA og World Series of Fighting. Han er i Danmark mest kendt for at have kæmpet mod Martin Kampmann som han tabte til på submission (ninja choke) den 2. januar 2010 på UFC 108.

Han har blandt andre vundet over navne som Paul Kelly (2010), Antonio McKee (2011), Danny Castillo (2011), Efrain Escudero (2011), Shane Roller (2012) og tabt til blandt andre Paulo Thiago (2009).

Tidlige liv 
Volksmann gik på University of Minnesota, hvor han blev Big Ten Conference-mester i brydning og 3-gange NCAA All-American-mester.

Ultimate Fighting Championship 
I august 2009, blev det offentiggjort at Volkmann ville få sin debut i Ultimate Fighting Championship på UFC 106 mod Paulo Thiago. Volkmann tabte kampen via enstemmig afgørelse.

Volkmann tabte sin anden UFC kamp (efter at have taget den med kort varsel) mod Martin Kampmann på UFC 108 via submission i 1. omgang i form af en modificeret guillotine choke døbt "death choke." 

Han fik en tredje chance for at kæmpe i Octagon på UFC Fight Night: Florian vs. Gomi modt Ronys Torres, hvor Volkmann rykkede ned i letvægt. Volkmann vandt kampen via split decision (28–29, 30–27, 30–27) og fik dermed sin første UFC-sejr.

Volkmann skulle have mødt Paul Kelly den 3. july, 2010 på UFC 116. Men kampen blev rykket til 1. august til UFC on Versus: Jones vs. Matyushenko på grund af Kelly's visaproblemer. Volkmann besejrede Kelly via enstemmig afgørelse (30-27, 30-27, 30-27).

Den 2. oktober, 2010, blev det offentliggjort at Volkmann skulle møde tidligere MFC-letvægtsmester, Antonio McKee på UFC 125. Volkmann vandt kampen via split decision. Efter kampen på UFC 125, sagde Volkmann at han ville kæmpe mod USA's daværende præsident Barack Obama fordi han var uenig i hans politik og sagde: "Someone needs to knock some sense into that idiot." Denne udtalelse resulterede i et besøg fra U.S. Secret Service den følgende uge. Volkmann har optrådt i adskillige nationale nyheds-udsendelser på grund af disse kommentarer, inklusive The Tonight Show with Jay Leno, Inside Edition og Fox Business Network. Volkmann blev også hyret hos White Bear Lake High School, hvor han er assistenttræner i brydning.

Privatliv 
Volkmann og hans kone har 3 børn. Volkmann er også kiropraktor og ejer en klinik.

Referencer

Eksterne henvisninger 
 Jacob Volkmann – UFC.com

MMA-udøvere fra USA
Kampsportsudøvere
Drew McFedries

Michael Andrew McFedries (født 27. juli 1978 i Ames, Iowa i USA) er en amerikansk tidligere MMA-udøver, som har konkurreret i mellemvægt og letsværvægt i organisationenerne Ultimate Fighting Championship (UFC), Titan FC og Shooto.

Han er i Danmark mest kendt for at have kæmpet mod Martin Kampmann som han tabte til på submission (arm-triangle choke) den 3. marts 2007 på UFC 68.

Han har blandt andre vundet over større navne som Alessio Sakara (2006), Jordan Radev (2007) og Marvin Eastman (2008).

Han tabte til den brasilianske Jiu-jitsu specialist Thales Leites via rear-naked choke submission på UFC 90, den 25. oktober 2008.

Priser 
 Ultimate Fighting Championship
 Knockout of the Night (2 gange) vs. Jordan Radev, Marvin Eastman

Referencer

Eksterne henvisninger 
 Drew McFedries – UFC.com 

MMA-udøvere fra USA
Kampsportsudøvere
Ambu

Ambu A/S er en dansk verdensomspændende virksomhed som udvikler, producerer og markedsfører medicinsk udstyr til hospitaler og redningstjenester. Virksomheden blev grundlagt i Glostrup i 1937 som Testa Laboratorium af den tyske ingeniør Holger Hesse, der havde ambitionen om at bygge en forretning dedikeret til produkter som ville bidrage til redning af menneskeliv.

De største forretningsområder er anæstesi, kardiologi og neurologi, hvor de vigtigste produkter er ventilationsprodukter til kunstig åndedræt og engangselektroder til EKG-test og neurofysiologiske undersøgelser.

Deres mest kendte produkt er Ambu Bag, også kendt som Rubenballonen, som er et selvopustende genoplivningsapparatet, der blev designet i 1956 i samarbejde med professor Henning Moritz Ruben og markedsført under navnet 'Ambu'. Navnet Ambu blev i 1988 valgt som det nye firmanavn.

I juni 2018 blev virksomheden optaget på OMX C25-indekset.

Referencer

Ekstern henvisning 

Etableret i 1937
Medikovirksomheder i Danmark
Wang Xinyu

Wang Xinyu (født 26. september 2001 i Guangdong) er en kinesisk tennisspiller. 

Hun fik debut på ITF Junior Circuit i december 2015, og debuten på ITF Women's Circuit kom i juli 2016. Hun var 27. august 2018 nummer 222 på WTA’s verdensrangliste i double.

Ved Australian Open 2018 vandt hun sammen med Liang En-shuo fra Taiwan finalen i pigedouble.

Eksterne henvisninger 
 

Tennisspillere fra Kina
Crafton Wallace

Crafton Wallace (født 15. april 1972 i Baltimore, Maryland i USA) er en amerikansk tidligere MMA-udøver, som  har konkurreret i mellemvægt i organisationenerne Ultimate Fighting Championship (UFC), Strikeforce og King of the Cage.

MMA-karriere

Tidlige karriere
Wallace startede sin professionelle MMA-debut og åbnede en rekordliste på 7–1–1 hvor han havde afsluttet sine modstandere i størstedelen af kampene i 1. omgang. I 2006, kæmpede Wallace mod Ray Routh på Strikeforce: Shamrock vs. Gracie, hvor han vandt via knockout (knæ) tidligt i 2. omgang. Wallace vandt derefter 3 flere kampe før tid og skrev kontrakt med UFC.

Ultimate Fighting Championship
Wallace fik UFC-debut den 17. august, 2006, ved at møde danske Martin Kampmann på UFC Fight Night 6, hvor han tabte via submission (rear-naked choke). Wallace vandt derefter sine næste 2 kampe før tid før han vendte tilbage til UFC mod fremtidge Strikeforce-weltervægt-mester Nate Marquardt på Ortiz vs. Shamrock: The Final Chapter. Wallace blev submittet i 2. omgang.

Efter UFC
Wallace vandt sine næste 5 kampe, de fleste på submission. Herefter led han under nogle seriøse skader i sine få næste kampe.

Referencer

Eksterne henvisninger
 Officiel Profil på UFC.com
 Profil på Tapology 

MMA-udøvere fra USA
Kampsportsudøvere
Pierre af Orléans, hertug af Penthièvre

Pierre af Orléans, hertug af Penthièvre (4. november 1845 på slottet i Saint-Cloud– død 17. juli 1919 i Paris) var en fransk–brasiliansk prins. Han var sønnesøn af Ludvig Filip 1. af Orléans og dattersøn af Pedro 1. af Brasilien. Han var flådeofficer og opdagelsesrejsende.

Forfædre 
Pierre af Orléans var sønnesøn af kong Ludvig-Filip af Frankrig samt dattersøn af kejser Pedro 1. af Brasilien og Maria Leopoldina af Østrig.

Han var oldesøn af Ludvig Filip af Orléans (Philippe Égalité), Ferdinand 1. af Begge Sicilier, Maria Karolina af Østrig, Johan 6. af Portugal, Carlota Joaquina af Spanien og den tysk-romerske kejser Frans 2..

Forlovelse og børn 
I begyndelsen af 1860'erne ønskede kejser Pedro 2. af Brasilien at få franske svigersønner. Han bad derfor sin søster (Pierres mor) om at sende et par franske prinser. Pierre af Orléans ønskede ikke at flytte til Brasilien. Derfor blev det et par af hans fætre, der blev kejserens svigersønner.

Senere fik Pierre af Orléans to børn (Jeanne (født 1879, gift med en markis i 1903) og Pierre Lebesgue (1881–1962)) med en ung gift kvinde (Angelica Lebesgue, død 1881). Efter deres mors død fandt en stor del af børnenes opvækst sted hos Pierre af Orléans.

Flådeofficer 
Pierre af Orléans ønskede at blive officer i flåden. Han kom i den amerikanske flåde i 1861, da han var 16 år gammel. 

Dengang måtte medlemmer at tidligere regerende familier ikke bo i Frankrig. I stedet gav James Buchanan, der var afgående præsident, ham tilladelse til at blive optaget i den amerikanske flåde.
 
Her gjorde han tjeneste på Nordstaternes side under den borgerkrigen. Efter borgerkrigen støttede USA kejser Maximilian 1. af Mexicos modstandere i Mexico. Da kejseren havde franske hjælpetropper, truede en krig mellem USA og Frankrig, og Pierre af Orléans forlod den amerikanske flåde.

Den 4. september 1870 afsatte franskmændene Napoleon 3. af Frankrig, og Pierre af Orléans skyndte sig hjem, hvor han blev optaget i flåden. Han kom til at spille en perifer rolle under den fransk-preussiske krig, hvor han mest gjorde tjeneste i land.

I 1886 tvang en ny lov – rettet mod de tidligere regerende familier – Pierre af Orléans ud af flåden. Alligevel stillede han sit slot 
Château d'Arc-en-Barrois til rådighed for hæren under 1. verdenskrig.

Kilder 

Huset Bourbon-Orléans
Dana White

Dana White (født 28. juli 1969 i Manchester, Connecticut i USA) er en amerikansk forretningsmand og MMA-promotor. Han er den nuværende præsident for the Ultimate Fighting Championship

White har baggrund som aerobicinstruktør og etablerde i 1992 Dana White Enterprises i Las Vegas som arrangerede aerobickurs i tre forskellige træningscentere. I løbet af denne tiden fungerede han også som manager for Tito Ortiz og Chuck Liddell. Mens han arbejde som manager fik han information om at den daværende ejer af UFC Semaphore Entertainment Group var på udkig efter en køber af UFC. White kontaktede barndomsvennen Lorenzo Fertitta, og inden en måned havde Lorenzo Fertitta og hans storebror Frank Fertitta III købt UFC og White blev udnævnt til præsident af organisationen. White ejer nu 10% av Zuffa, LLC, selskabet Fertitta brødrene skabte for at styre UFC.

Boksning 
White trådte for første gang ind på boksescenen, da han hjalp til med at arrangere Floyd Mayweather Jr. vs. Conor McGregor-mega-kampen da McGregor var kæmper hos UFC. I oktober 2017, fortalte White folk i Freddie Roach's Wild Card West boxing club at han ville: "getting into boxing, 100 percent."

Referencer 

Erhvervsfolk fra USA
Ultimate Fighting Championship
Francisca af Brasilien

Francisca af Brasilien, fyrstinde af Joinville (født 2. august 1824, død 27. marts 1898) var en brasiliansk, portugisisk og fransk prinsesse. Hun var datter af kejser Pedro 1. af Brasilien, og hun blev gift med en søn af kong Ludvig-Filip af Frankrig. Siden 1926 har nogle af hendes efterkommere forgæves gjort krav på den franske trone.

Forfædre 
Francisca af Brasilien var datter af Maria Leopoldina af Østrig og kejser Pedro 1. af Brasilien.

Hun var barnebarn af kong Johan 6. af Portugal, Carlota Joaquina af Spanien og den tysk-romerske kejser Frans 2..

Francisca af Brasilien var oldedatter af Peter 3. af Portugal, Maria 1. af Portugal, Karl 4. af Spanien, kejser Leopold 2. af det Tysk-romerske rige, Ferdinand 1. af Begge Sicilier og Maria Karolina af Østrig.

Familie 
Francisca af Brasilien blev gift med en søn af kong Ludvig-Filip af Frankrig. De fik tre børn:

 Françoise af Orléans (1844–1925). Hun blev mor til prinsesse Marie af Orléans (gift med prins Valdemar af Danmark, der var søn af Christian 9. af Danmark). Desuden var hun mor til Henri, prins af Orléans og Jean af Guise. Jean var fransk tronprætendent i 1926–1940. Derefter var sønnen Henrik af Paris prætendent i 1940–1999.    
 Pierre af Orléans, hertug af Penthièvre, flådeofficer. 
 Marie Léopoldine af Orléans (født og død 30. oktober 1849)

Kilder 

Huset Bragança
Huset Bourbon-Orléans
Christiane Henriette Louise von Schleinitz

Christiane Henriette Louise von Schleinitz, gift Juel (24. september 1709 – 12. august 1756) var en dansk hofdame.

Hun ægtede 15. august 1738 hofmester Carl Juel. 

Hun var knyttet til hoffet som hofdame: Hoffrøken hos dronning Sophie Magdalene 1738, hofmesterinde hos prinsesse Louise, hofmesterinde hos kronprinsesse Louise, overhofmesterinde hos dronning Louise (1746-51) og Juliane Marie (1752-54). 

1754 fjernedes hun helt fra hoffet tillige med sin mand, der var overhofmester hos dronningen. Den preussiske gesandt Häseler tilskriver J.H.E. Bernstorff skylden for denne fjernelse, da han var så en medbejler i ham og var bange for Juels indflydelse hos dronningen.   

Dame de l'union parfaite.

Kilder 
 https://finnholbek.dk/getperson.php?personID=I31032&tree=2
 Ægtemandens biografi i Laurs Laursen, "Juel, Carl", i: C.F. Bricka (red.), Dansk Biografisk Lexikon, København: Gyldendal 1887-1905.

Hofmesterinder fra Danmark
Danskere i 1700-tallet
Modtagere af l'union parfaite
François af Orléans, fyrste af Joinville

François af Orléans, fyrste af Joinville (født 14. august 1818 på slottet i Neuilly, Neuilly-sur-Seine, Hauts-de-Seine, død 16. juni 1900 i Paris) var en fransk prins. Han var en yngre søn af kong Ludvig-Filip af Frankrig. Siden 1926 har nogle af hans efterkommere forgæves gjort krav på den franske trone.

Forfædre 
François af Orléans var bror til bl.a. Louise af Orléans (gift med Leopold 1. af Belgien og mor til Leopold 2. af Belgien) og Clémentine af Orléans (mor til Ferdinand 1. af Bulgarien)

François af Orléans var søn af kong Ludvig-Filip af Frankrig, sønnesøn af hertug Ludvig Filip af Orléans (Philippe Égalité) samt dattersøn af Ferdinand 1. af Begge Sicilier og Maria Karolina af Østrig.

Han var oldesøn af Ludvig Filip 1. af Orléans, Karl 3. af Spanien, den tysk-romerske kejser Frans 1. Stefan og kejserinde Maria Theresia af Østrig.

Familie 
François af Orléans var gift med Francisca af Brasilien, fyrstinde af Joinville. Hun var datter af Maria Leopoldina af Østrig og kejser Pedro 1. af Brasilien. De fik tre børn:

 Françoise af Orléans (1844–1925). Hun blev mor til prinsesse Marie af Orléans (gift med prins Valdemar af Danmark, der var søn af Christian 9. af Danmark). Desuden var hun mor til Henri, prins af Orléans og Jean af Guise. Jean var fransk tronprætendent i 1926–1940. Derefter var sønnen Henrik af Paris prætendent i 1940–1999.    
 Pierre af Orléans, hertug af Penthièvre, flådeofficer. 
 Marie Léopoldine af Orléans (født og død 30. oktober 1849)

Kilder 

Huset Bourbon-Orléans
Hjortdal Dyrefarm

Hjortdal Dyrefarm er en privat zoologisk have, der blev etableret d. 24. juni 2006 i Jammerbugt Kommune. Dyrefarmen er placeret ti kilometer udenfor Fjerritslev i byen Hjortdal, tæt ved både Slettestrand, Svinkløv og Blokhus.

Arterne tæller flere forskellige geder og får, bl.a. mohairged og dværgeder. Af andre normale dyr kan der nævnes kaniner, marsvin, egern, grise og undulater. Farmen har dog også flere anderledes dyr, bl.a. polarræve, næsebjørne, lamaer og silkeaber.

I 2014 blev der åbnet for at overnatte blandt dyrene, da man ønskede at gøre det muligt, at lære dyrenes natte- og morgenvaner at kende. De tre nybyggede shelters blev derfor placeret tæt ved geder, får og grise, da disse dyr ofte er aktive fra tidlig morgen til sen aften. Fremfor for kun at formidle med ord og fremvisning af dyrene, er det tanken, at formidlingen foretages på egen hånd.

Dyreparken udvider så vidt muligt hvert år. I 2017 flyttede der to polarræve ind, som året efter fik tre unger. I 2018 var de nye beboere to silkeaber, som forhåbentlig også formerer sig.

Referencer 

Bygninger, konstruktioner og anlæg i Jammerbugt Kommune
Dyreparker i Danmark
Hærvejsmarchen

Hærvejsmarchen er et årligt internationalt march-arrangement, der er blevet afholdt i Viborg siden sommeren 1969. Siden starten har det været et to-dages arrangement afholdt sidste weekend i juni. Det er Nordeuropas største IML Walking Association-march. I juni 2018 deltog over 10.000 deltagere fra 23 nationer ved den 50. udgave af Hærvejsmarchen. Marchens udgangspunkt er paradepladsen på Viborg Kaserne.

H.K.H. Prins Joachim er protektor for marchen. Han deltog i 1989 selv i marchen, da han gik to gange 45 km som soldat ved Prinsens Livregiment.

Historie 
Ved den fire-dags Nijmegen-marchen i Holland havde der siden 1909 deltaget mange danskere, heriblandt major Arne Sørensen fra Prinsens Livregiment der tog initiativ til Hærvejsmarchen. Han nedsatte et præsidium af militære og civile personer, hvor blandt andre borgmester Johannes Ringgaard-Christensen, den lokale politimester, og formand for Danmarks Idrætsforbund Kurt Møller var en del af det 12-mand store præsidium. Ved den første march var der ruter på 30, 40 og 45 km. For mænd født i 1920 eller senere var der krav om at de skulle gå med ti kilos oppakning, hvis de ville deltage i to gange 45 km march. I alt var 1.850 deltagere tilmeldt, hvoraf 1.381 gennemførte.

Litteratur 
 Med raske skridt - Hærvejsmarchen gennem 50 år

Referencer

Eksterne henvisninger 
 Hærvejsmarchens officielle websted

Viborg
Etableret i 1969
Gang
4. etape af Tour de France 2018

4. etape af Tour de France 2018 gik fra La Baule-Escoublac til Sarzeau 10. juli 2018.

Fernando Gaviria vandt sin anden etapesejr, mens Greg Van Avermaet forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

04
March (vandring)

March refererer normalt til en velordnet række af mennesker til repræsentative, demonstrerende eller militære formål. Men selv en længere gåtur eller tur til fods kan beskrives som en march.

Se også 
 Yomp
 Hærvejsmarchen
 IML Walking Association

Eksterne henvisninger 

Gang
Militær
Symfoni nr. 1

Symfoni nr. 1 eller 1. symfoni er betegnelsen for flere komponisters værker. Dansk Wikipedia har artikler om:

 Symfoni nr. 1 (Beethoven) - Ludwig van Beethovens 1. symfoni
 Symfoni nr. 1 (Gade) – Niels W. Gades 1. symfoni
 1. symfoni (Mahler) – Gustav Mahlers 1. symfoni
 Symfoni nr. 1 (Nielsen) – Carl Nielsens 1. symfoni
Symfoni nr. 6

Symfoni nr. 6 eller 6. symfoni er betegnelsen for flere komponisters værker. Dansk Wikipedia har artikler om:

 6. symfoni (Beethoven) – Ludwig van Beethovens 1. symfoni (Pastoralesymfonien)
 Symfoni nr. 6 (Nielsen) – Carl Nielsens 6. symfoni (Sinfonia Semplice)
Henrik 2.

Henrik 2. (også Henry 2., Heinrich 2., Henri 2. og Henrique 2.) kan henvise til flere regenter med dette navn:

 Henrik 2. den Hellige (Tysk-romerske rige) (den Hellige, 973-1024) - Kejser af Det Tysk-Romerske Rige
 Henrik 2. af Østrig (Heinrich II Jasomirgott, 1107-1177) – pfalzgreve ved Rhinen, markgreve af Ostarrîchi, hertug af Bayern, hertug af Østrig
 Henrik 2. af England (1133-1186) – konge af England 1154-1186
 Henrik 2. af Nassau (den Rige, ca. 1190 – ca. 1251) – greve af Nassau
 Henrik 2. af Holsten (Jernhenrik, ca. 1320 – ca. 1385) – greve af Holsten
 Heinrich 2. af Braunschweig-Wolfenbüttel (den Yngre, 1489-1568) – hertug i Braunschweig-Lüneburg, fyrste i Braunschweig-Wolfenbüttel
 Henrik 2. af Navarra (Henri d'Albret, 1503-1555) – konge af Navarra 1517-1555
 Henrik 2. af Frankrig (1519-1559) – konge af Frankrig 1547-1559
Antoine, hertug af Montpensier

Antoine, hertug af Montpensier (født 31. juli 1824 på slottet i Neuilly, Neuilly-sur-Seine, Hauts-de-Seine, død 4. februar 1890 nær Cádiz, Andalusien, Spanien) var en fransk prins. Han var den yngste søn af kong Ludvig-Filip af Frankrig. I 1894–1926 og igen fra 1940 har nogle af hans efterkommere forgæves gjort krav på den franske trone. Selv stillede han op som kandidat til den spanske trone i 1870.

Forfædre 
Hertug Antoine af Montpensier var bror til bl.a. Louise af Orléans (gift med Leopold 1. af Belgien og mor til Leopold 2. af Belgien) og Clémentine af Orléans (mor til Ferdinand 1. af Bulgarien)

Hertug Antoine af Montpensier var søn af kong Ludvig-Filip af Frankrig, sønnesøn af hertug Ludvig Filip af Orléans (Philippe Égalité) samt dattersøn af Ferdinand 1. af Begge Sicilier og Maria Karolina af Østrig.

Han var oldesøn af Ludvig Filip 1. af Orléans, Karl 3. af Spanien, den tysk-romerske kejser Frans 1. Stefan og kejserinde Maria Theresia af Østrig.

Familie 
Hertug Antoine af Montpensier var gift med Luisa Fernanda af Spanien, der var den yngste datter af Ferdinand 7. af Spanien og lillesøster til Isabella 2. af Spanien. 

De fik ti børn:

 María Isabel (1848–1919), gift med sin fætter (1838–94), der var fransk tronprætendent samt søn af Helene af Mecklenburg-Schwerin og den tidligere franske kronprins Ferdinand Filip af Orléans, hertug af Chartres.
 Maria Amelia (1851–1870) 
 María Cristina af Orléans (1852–1879) 
 Maria de la Regla (1856–1861) 
 Unavngivet barn (1857-1857) 
 Fernando (1859–1873) 
 María de las Mercedes af Orleans (1860–1878), spansk dronning januar–juni 1878, gift med sin fætter Alfons 12. af Spanien. Ingen børn.
 Felipe Raimundo Maria (1862–1864) 
 Antonio, hertug af Galliera (italiensk) (1866–1930), gift med sin kusine (en datter af Isabella 2. af Spanien). To sønner.
 Luis Maria Felipe Antonio (1867–1874)

Kandidat til den spanske trone 
Den 16. november 1870 valgte Cortes Amadeus 1. af Spanien til konge.  Antoine af Montpensier var også kandidat, men han fik kun få stemmer.

Kilder 

Huset Bourbon-Orléans
Huset Orléans-Galliera
Henrik 5.

Henrik 5. (også Henry 5., Heinrich 5., Henri 5. og Henrique 5.) kan henvise til flere regenter med dette navn:

 Henrik 5. (Tysk-romerske rige) (1081-1125) – tysk konge 1105-1125, tysk-romersk kejser 1111-1125
 Henrik 5. af England (1387-1422) – konge af England 1413-1422
Henrik 6.

Henrik 6. (også Henry 6., Heinrich 6., Henri 6. og Henrique 6.) kan henvise til:

Regenter 
 Henrik 6. (Tysk-romerske rige) (1165-1197) – tysk konge 1190-1197, tysk-romersk kejser 1191-1197, konge af Sicilien 1194-1197
 Henrik 6., greve af Luxembourg (ca. 1240-1288) – greve af Luxembourg og Arlon
 Henrik 6. af England (1421-1471) – konge af England 1422-1461 og 1470-1471
 Henrik 6. af Reuss-Köstritz (1707-1783) – rigsgreve af Reuss-Köstritz

Skuespil af William Shakespeare 
 Henrik den Sjette (skuespil) – serie med tre skuespil af William Shakespeare om Henrik 6. af England
 Henrik den Sjette, del 1
 Henrik den Sjette, del 2
 Henrik den Sjette, del 3